Narodna skupština
20191204

Nemam vremena da vam o svemu govorim, čije on pare prima na račune svog centra za održivi razvoj demokratije, iz kojih zemalja, za čije interese radi? Da još na kraju, gospodine potpredsedniče, samo kažem, jeste li videli u istoj toj emisiji gospodina Branislava Trifunovića? Ja ga pitam javno, pred građanima Srbije, da li je tačno da je na okruglom stolu, neka se izjasni, ne u dramskom komadu, nego na okruglom stolu u Leskovcu posle predstave rekao, citiram: „Da su pod srpskom zastavom činjeni razni zločini i da to nije njegova zastava i da je cepanje srpske zastave patriotski čin“, završen citat. Ovo je citat iz jednog ozbiljnog lista, ne tabloida, države Srbije. Javno ga prozivam, neka dođe na bilo koju televiziju i neka kaže da li je to rekao ili nije. A predstavnika RTS koji je napustio taj skup, zaista mu čestitam, mislim da se zove Conić ili Contić, nije ni bitno, ali je predstavnik RTS.